Масхадов Аслан (Халид) Iели-воI 1951 шеран 21 сентябрь, э. Шокай, Карагандан область, Кхазакхийн ССР, СССР — 2005 шеран 8 март, Девкар-Эвла, Нохчийн Республика, Российн Федераци) — (1990-гӀа — 2000-гӀа шш.) Нохчийчохь хилла тӀеман жигара декъашхо, Нохчийн Республика Нохчийчоьнан тӀеман а, пачхьалкхан а гӀуллакххо. 1990-гӀа шарашкахь Нохчийн Республика Нохчийчоьнан ТӀеман ницӀкъаш кхуллуш дакъалецира, Российн Федерацин дуьхьала боьдуш хилла тӀеман куьйгалла дийра; 1997 шеран январь тӀера 2005 шеран март кхаччалц — Нохчийн Пачхьалкхан президент.
2005 шеран 8 мартехь ФСБс леррина йина опирацехь вина.

Биографи
Вина Казахийн ССРн Карагандан областан Осакарован кӀоштан Шокай цӀе йолу йуьртахь. Иза ву Ӏаларой тайпан.

1957 шарахь (кхечу хаамашца — 1959 шарахь) вайнахан Сибреха цӀа бахка бакъо елчул тӀехьа Аслан шен хӀусамца Зебир-Йурта цӀа веара. 1966 шарахь ВЛКСМ йукъа хӀоьттира. 1968 шарахь Лаха-Неврехь 10 класс чекх йаьккхира.
Масхадов, Аслан Алиевич